కోహ్లీ ట్రిపుల్‌ సెంచరీ సాధించాలి
మాజీ ఆల్‌రౌండర్‌ కపిల్‌ దేవ్‌ ఆకాంక్ష
న్యూఢిల్లీ: వరుసగా మూడు సిరీస్‌ విజయాలతో దూసుకుపోతున్న టీమిం డియా కెప్టెన్‌ కోహ్లీపై ప్రశంసల వర్షం కురుస్తుంది.తాజాగా కోహ్లీని మాజీ క్రికెట్‌ లెజెండ్‌ కపిల్‌దేవ్‌ ప్రశంసలతో ముంచెత్తాడు. తాను చూసిన అత్యుత్తమ బ్యాట్స్‌మెన్‌ కోహ్లీ అని కొనియా డాడు. కోహ్లీ ఒక క్రికెటర్‌ కాదని,క్రికెట్‌ లెజెండ్స్‌ సచిన్‌,వివ్‌ రిచర్డ్స్‌ల కలబోతని కొనియాడాడు. వరుసగా నాలుగు టెస్టు సిరీస్‌ల్లో నాలుగు డబుల్‌ సెంచరీలు సాధించిన కోహ్లీ ఆస్ట్రేలియాతో పిబ్రవరి 23 నుంచి ఆరంభం కానున్న నాలుగు టెస్టు మ్యాచ్‌ల సిరీస్‌లో ట్రిపుల్‌ సెంచరీ సాధించాలని ఆశాభావం వ్యక్తం చేశాడు. ఏ ఆట గాడైన 10టెస్టుల్లో 10 డబుల్‌ సెంచరీలు చేస్తాడని మనం ఊహించలేం, అయితే 8-10 టెస్టుల్లో నాలుగు డబుల్‌ సెంచరీలు చేయడం నిజంగా ఒక అద్భుతం. హైదరాబాద్‌ వేదికగా బంగ్లాదేశ్‌తో జరిగిన ఏకైక టెస్టులో కోహ్లీ ట్రిపుల్‌ సెంచరీ చేస్తాడని భావించానని కపిల్‌ పేర్కొన్నాడు. ఆస్ట్రేలియా సిరీస్‌లో ట్రిపుల్‌ సెంచరీ చేయాలి అప్పుడు మిస్‌ అయినా ఆస్ట్రేలియాతో జరిగే టెస్టు సిరీస్‌లో ఇది సాధ్యం అవుతుందని అనుకుంటున్నానని కపిల్‌ ఆశా భావం వ్యక్తం చేశాడు.ఇక దక్షిణాఫ్రికా ఆటగాడు డివిలియర్స్‌ భీకర ఇన్నింగ్స్‌లు ఆడినా అతడి కంటే టెక్నికల్‌గా కోహ్లీనే బెటర్‌ అని కపిల్‌ దేవ్‌ తేల్చి చెప్పాడు.భవిష్యత్తులో ఆసీస్‌ క్రికెట్‌ లెజెండ్‌ బ్యాట్స్‌మెన్‌ డాన్‌బ్రాడ్‌మన్‌ కంటే ముందుగా కోహ్లీనే కొలమా నంగా చూస్తారన్నాడు.డాన్‌బ్రాడ్‌మన్‌ గురించి మనమంతా స్టోరీలు విన్నాం.ఆ రికార్డులనుచూసి అతడు ఎలా బ్యాటింగ్‌ చేసి ఉంటాడో అని అనుకున్నాం. అయితే ఇప్పుడు బ్రాడ్‌మన్‌ ఆడితే అచ్చం కోహ్లీ లాగా ఉం టుందని కపిల్‌ పేర్కొన్నాడు.కొన్నిసార్లు కోహ్లీ ఆటచూస్తే భయమేస్తుందని కపిల్‌ పేర్కొ న్నాడు.తక్కువ సమయంలో ఎన్నో రికార్డులను అతడు అధిగ మిస్తున్నాడని కొనియాడాడు.అసాధారణ బ్యాటింగ్‌తో పరుగుల వరద పారిస్తూ క్రికెట్‌ను మరో దశకు తీసుకెళ్తూ కొత్త సమీకరణాలను తెరపైకి తీసుకొస్తున్నాడని పేర్కొన్నాడు.ప్రత్యర్థి బ్యాట్స్‌మన్‌ పోర్‌ కొట్టినపుడు వారిని ఏమనకుండా నీ పని నువ్వు చే§్‌ు అంటూ సహచర ఆటగాళ్లను ప్రోత్స హిస్తున్నాడు.ఇంకా చెప్పాలంటే కోహ్లీ ఫిట్‌నెస్‌ అమోఘం.అందు కోసం అతడు ఎంతగానో శ్రమించాడని ఆటద్వారా నిరూపించుకున్నాడని కపిల్‌ దేవ్‌ వివరించాడు.